Buku Satria Pinandhita seratanipun Purwadi – Agus Subagyo lan Imam Samroni, dipun wedalaken déning Omah Tani Sleman, miturut Purwadi, ancas ngedalaken buku punika, supados masyarakat ing Indonesia tetep nggegegi budayanipun piyambak, njunjung luhur piwucalipun leluhur lan budi pekerti, kanggé ngawékani krisis multidiménsi, inggih punika kanthi manéka cara ingkang sampun dipun weca déning Pujangga Ranggawarsita. Salebeting Serat Kalatidha yasanipun Ranggawarsita, dipun sebataken bilih jaman édan dipun tandhani kanthi lunturipun piwucal luhur. Sinaosa makaten, sabegjanipun tiyang ingkang supé, taksih begja tiyang ingkang éling lan waspada, sak begja-begjané wong lali – isih begja wong kang éling lan waspada. Ingkang dipun serat déning Ranggawarsita mujudaken cara kajiwan kanggé ngrampungaken manéka perkawis sosial ing Indonesia, Purwadi ugi mratélakaken, samangké sampun wonten 6 pangarsaning bangsa ingkang sampun jinangka déning Ranggawarsita. Pilihan Satria Pinandhita kasebat dipun pasrahaken